รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑ /๒๕๕๗ 
วันอังคารที่ ๗ มกราคม พ.ศ. ๒๕๕๗  เวลา ๑๔.๕๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๘๑   คน
ผู้มาประชุม

๗๑   คน
ผู้ไม่มาประชุม

๑๐   คน 
ได้แก่



๑. นางจุฑามาศ

ไพฑูรย์

ลาป่วย


๒. นางสาวน้ำผึ้ง

เขมะสุนะ
ลาป่วย


๓. นางสาวพัทธมน
ภิงคารวัฒน์
ลาป่วย



๔. นายเกณฑ์

ธรรมนันท์
ลาป่วย


๕. นางสาวอรวรรณ
แสนกุล

ลาป่วย


๖. นายปกรณ์

วัฒนศิริ

ลาป่วย


๗. นางสาวนิชชาภัสส์
แสนธิ

ลาคลอดบุตร


๘. นางอัจฉรา

จ้าวสันเที้ยะ
ลาคลอดบุตร


๙. นายกฤษณะพงศ์
จำรัส

ขออนุญาต


๑๐. นางสาวกวินตรา 
นิลสนธิ

ขออนุญาต

ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมกราคม จำนวน ๙ คน ดังนี้  ได้แก่ นายสมชาย  กัลยาณธรรม  นางประทวน  มาดี  นางพจพร  กิจจา  นางสาวเนอราดีน แคนดอย วากิต  นางสาวสรัญญา  โกสุมา  นางสาวปิยธิดา  เลี้ยงประยูร  นายอดิศักดิ์  วงศ์ยุทธนานนท์ นายเกณฑ์  ธรรมนันท์  และนางสาววาสนา  อารุ
                        ๑.๑ ขอแสดงความยินดีกับนายอามร  โสภานุสนธิ์  ที่ได้รับคัดเลือกเป็นผู้กำกับนักศึกษาวิชาทหารดีเด่นจากมณฑลทหารบกที่ ๓๑ ค่ายจิรประวัติ  จังหวัดนครสวรรค์ เมื่อวันที่ ๑๒ ธันวาคม ๒๕๕๖


         ขอแสดงความยินดีกับนางสาววิไลลักษณ์  แซ๋โล้ว  ที่เข้ารับพระราชทานปริญญาบัตร เมื่อวันที่ ๑๙ ธันวาคม ๒๕๕๖ จากมหาวิทยาลัยนเรศวร  จังหวัดพิษณุโลก


         ขอแสดงความยินดีกับนายภัทรพล  นนทะภา  นางสาวบุษบา  แก้วกันทา  
และนางพิมพ์ลดา  นนทะภา  ที่จะเข้ารับพระราชทานปริญญามหาบัณฑิต  ในวันที่ ๑๖ มกราคม ๒๕๕๗  จากมหาวิทยาลัยพิษณุโลก  จังหวัดพิษณุโลก


      
   ๑.๒ การจัดงานวันครู ๑๖ มกราคม ๒๕๕๗ อำเภอคลองลาน  ณ โรงเรียนคลองลานวิทยา
ขอให้คณะครูเข้าร่วมงานวันครูจนเสร็จสิ้นกิจกรรม

   
   ๑.๓ การสอบกลางภาคเรียนที่ ๒/๒๕๕๖ วันที่ ๑๓-๑๘ มกราคม ๒๕๕๗  
 
                   เนื่องด้วยในช่วงที่มีการสอบกลางภาคเรียนที่ ๒/๒๕๕๖ ตรงกับวันครูซึ่งมีการจัดกิจกรรม
วันครูนั้น ทำให้ไม่สามารถที่จะจัดตารางสอบให้กับนักเรียนได้ครบทุกวิชา ดังนั้น  จึงให้เพิ่มวันสอบขึ้นอีก ๑ วัน 
คือวันเสาร์ที่ ๑๘ มกราคม ๒๕๕๗ 
๑.๔ ทบทวนระเบียบการลา กรณีส่งใบลาช้า และการลาต่อจากวันหยุดยาว  
        จากการประชุมข้าราชการครูและบุคลากรทางการศึกษาโรงเรียนคลองลานวิทยา ครั้งที่ 
๑/๒๕๕๖ ระเบียบวาระที่ ๑ ข้อ ๑.๑๑ เรื่อง แจ้งทบทวนแนวปฏิบัติการลาในช่วงวันหยุดในเทศกาลต่างๆ หลายวัน  ให้ข้าราชการครูและบุคลากรทางการศึกษาถือปฏิบัติ การลาต่อจากวันหยุดยาวหากไม่จำเป็นไม่ควรลาเพราะต้องหาเหตุผลในการลาที่สมเหตุสมผลด้วย ถ้ามีความจำเป็นต้องลาให้โทรศัพท์แจ้งงานบุคลากรเพื่อที่จะได้ประสานผู้ที่รับผิดชอบในการจัดครูเข้าสอนแทน 

             ๑.๕ การบันทึกการปฏิบัติหน้าที่เวรประจำเดือนและเวรที่รับมอบหมาย 
 

         เวรรักษาความปลอดภัยบันทึกเวรทุกวัน แต่เวรที่ได้รับมอบหมายผู้ปฏิบัติหน้าที่เวรลงชื่อ
มาปฏิบัติหน้าที่แต่ไม่บันทึกรายละเอียด หากไม่บันทึกรายละเอียดผู้อำนวยการฯ จะบันทึกเตือนเป็นรายบุคคล
                        ๑.๖ การให้ความช่วยเหลือคณะครูและนักเรียนที่ประสบอุบัติเหตุทางรถยนต์ในขณะที่เดินทาง
ไปแข่งขันศิลปหัตถกรรมนักเรียน ภาคเหนือ ครั้งที่ ๖๓ ณ จังหวัดเพชรบูรณ์ เมื่อวันที่ ๑๘ ธันวาคม ๒๕๕๖


         กรมคุ้มครองสิทธิและเสรีภาพ กระทรวงยุติธรรม มาทำประวัตินักเรียนที่ประสบอุบัติเหตุเพื่อที่จะให้เงินช่วยเหลือ



         นางจุฑามาศ  ไพฑูรย์  และนางสาวกรณิศ  ไพฑูรย์ ออกจากโรงพยาบาลพุทธชินราชในวันที่ ๗ มกราคม ๒๕๕๗  แต่เด็กหญิงวิชญาดา  กอสัมพันธ์ ผู้ปกครองโทรศัพท์มาแจ้งผู้อำนวยการฯ เพื่อสอบถามเรื่องสิทธิในการรักษา
เนื่องจากเด็กหญิงวิชญาดา  กอสัมพันธ์  มีอาการอาเจียนเป็นเลือดหลังจากที่กลับมาพักรักษาตัว
ที่บ้าน จึงต้องเข้ารับการรักษาตัว ณ โรงพยาบาลพุทธชินราชใหม่อีกครั้งหนึ่งเมื่อวันที่ ๖ มกราคม ๒๕๕๗ ซึ่งโรงเรียน
คลองลานวิทยาได้ประสานความช่วยเหลือให้แล้ว
                        ๑.๗ การปฏิบัติงานร่วมกันของบุคลากร  


         จากการจัดกิจกรรมต่างๆ ที่ผ่านมา พบว่า คณะครูไม่ค่อยให้ความร่วมมือในการจัดกิจกรรมเท่าที่ควร ดังนั้นขอให้คณะครูให้ความร่วมมือในการจัดกิจกรรมต่างๆ เพื่อความสำเร็จและชื่อเสียงของโรงเรียน
ระเบียบวาระที่ ๒ รับรองรายงานการประชุม ครั้งที่ ๑๑/๒๕๕๖

   แก้ไขรายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๑ /๒๕๕๖ ดังนี้  ผู้ไม่มาประชุม ลำดับที่ ๗. นางสุนิสา  ภู่ฤทธิ์
  ไม่ทราบสาเหตุ แก้ไขเป็นนางสุนิสา  ภู่ฤทธิ์ลาป่วย
ระเบียบวาระที่ ๓ เรื่องสืบเนื่องจากการประชุม ครั้งที่ ๑๑/๒๕๕๖


  ๓.๑ แนวปฏิบัติการเก็บเงินระดมทุนสร้างโรงอาหาร ข้อ ๑.๘ ให้ครูที่ปรึกษาเสนอชื่อนักเรียนที่จะยกเว้นการชำระเงินสร้างโรงอาหารส่งฝ่ายงบประมาณนั้น บัดนี้ โรงเรียนคลองลานวิทยาได้แต่งตั้งคณะกรรมการพิจารณาการขอยกเว้นการชำระเงินสร้างโรงอาหารเป็นที่เรียบร้อยแล้ว มีนักเรียนที่ได้รับการยกเว้นฯ จำนวน ๙๒ คน
และนักเรียนที่มีพี่น้องหรือญาติซึ่งอยู่ในความรับผิดชอบของผู้ปกครองคนเดียวกัน จำนวน ๑๑๘ คน  
ขอให้ครูที่ปรึกษาแจ้งนักเรียนให้นำเงินมาชำระภายในวันที่ ๓๑ มกราคม ๒๕๕๗ ด้วย
                       ๓.๒ การศึกษาดูงานของครูและบุคลากร ประจำปีการศึกษา ๒๕๕๖ ข้อ ๔.๑ ที่จะไปศึกษาดูงาน  ณ เกาะช้าง จังหวัดตราด ในระหว่างวันที่ ๒๗-๒๘ ธันวาคม ๒๕๕๖ นั้น แต่เนื่องจากเป็นช่วง Peak season ซึ่งค่าใช้จ่ายแพงมาก และครูและนักเรียนโรงเรียนคลองลานวิทยาได้ประสบอุบัติเหตุทางรถยนต์ในขณะที่เดินทาง
ไปแข่งขันศิลปหัตถกรรมนักเรียน ภาคเหนือ ครั้งที่ ๖๓ ณ จังหวัดเพชรบูรณ์ เมื่อวันที่ ๑๘ ธันวาคม ๒๕๕๖ นั้น
จึงขอเลื่อนการศึกษาดูงานออกไปก่อนแล้วจะแจ้งให้คณะครูทราบในภายหลัง
ระเบียบวาระที่ ๔ เรื่องเสนอเพื่อพิจารณา

  ๔.๑ การวางแผนการยกระดับผลการสอบ O-NET ปีการศึกษา ๒๕๕๖ 


      ให้หัวหน้าแต่ละกลุ่มสาระการเรียนรู้ ประชุมครูในกลุ่มสาระฯ เพื่อกำหนดเป้าหมายคะแนนเฉลี่ยในหนังสือสัญญาการตกลงร่วมกันในการยกระดับผลการทดสอบระดับชาติ O-NET ของนักเรียนโรงเรียน
คลองลานวิทยา ชั้นมัธยมศึกษาปีที่ ๓ และ ๖ ปีการศึกษา ๒๕๕๖  โดยขอให้ผลการสอบเพิ่มขึ้นจากปีการศึกษา ๒๕๕๕ ๕ % แล้วนำส่งฝ่ายวิชาการภายในวันศุกร์ที่ ๑๘ มกราคม ๒๕๕๗ 

        ปีการศึกษา ๒๕๕๖ มีนักเรียนมัธยมศึกษาตอนต้นที่จะเข้าสอบ O-NET  จำนวน ๒๕๑ คน และมัธยมศึกษาตอนปลาย จำนวน ๑๖๔ คน  มอบหมายให้ฝ่ายวิชาการแยกนักเรียนที่เป็นเด็กพิเศษออกมา (๑ คน)เพื่อที่จะไม่ต้องสอบ O-NET และให้แยกนักเรียนกลุ่มที่เรียนอ่อนออกมาเพื่อจัดกลุ่มติว O-NET
      
  ๔.๒ งานวันครู ๑๖ มกราคม ๒๕๕๗ ณ โดมอเนกประสงค์ โรงเรียนคลองลานวิทยา

        ผู้อำนวยการฯ นำเสนอร่างคำสั่งโรงเรียนคลองลานวิทยา ที่ ๔./๒๕๕๗ เรื่อง แต่งตั้งคณะกรรมการดำเนินงานกิจกรรมวันครู โดยให้ประธานกรรมการของแต่ละฝ่ายพิจารณาจำนวนบุคลากรในแต่ละงานว่ามีความเหมาะสมหรือมีปัญหาใดหรือไม่


      ที่ประชุมเสนอให้บางฝ่ายเพิ่มจำนวนบุคลากร และบางฝ่ายมีการปรับบุคลากรออกเพราะบุคลากรนั้นต้องเข้ารับพระราชทานปริญญาบัตรมหาบัณฑิตและเข้ารับเกียรติบัตรและรางวัลในงานวันครู พ.ศ. ๒๕๕๗ ณ โรงเรียนกำแพงเพชรพิทยาคม และมีการมอบหมายงานเพิ่มเติมให้กับบุคลากร ได้แก่ นายสมชาย  วุฒิพันธุ์  มอบหมายให้เขียนป้ายบอกสถานที่  นางวันเพ็ญ 
ศรเลี่ยมทอง  มอบหมายให้จัดเตรียมอาหารกลางวันสำหรับคณะครูที่เข้าร่วมกิจกรรมภาคกลางวัน

        ภาคเช้า ตักบาตรข้าวสารอาหารแห้ง พระสงฆ์ จำนวน ๙ รูป  ภาคค่ำ ขอเชิญร่วมงานเลี้ยงสังสรรค์ 

        ขอความอนุเคราะห์เงินจำนวน ๑๐๐ บาท จากครูที่ได้รับรางวัลครูดีในดวงใจ เพื่อเป็นค่ากรอบรูปเกียรติบัตร และขอเชิญชวนภาคเช้าแต่งกายชุดสีฟ้า ภาคกลางวันใส่เสื้อยืดสีฟ้า
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ ขอเชิญหัวหน้ากลุ่มสาระการเรียนรู้ทุกกลุ่มสาระฯ เข้าร่วมการประชุมเพื่อวางแผน
การติว O-NET ในวันพฤหัสบดีชั่วโมงที่ ๘  ณ ห้องประชุมวิชาการ



      นักเรียนที่เป็นเด็กพิเศษต้องมีใบรับรองแพทย์จากสถานพยาบาลของรัฐ
มาประกอบด้วยจึงจะได้รับการยกเว้นไม่ต้องเข้าสอบ O-NET



      การจัดติว O-NET นั้น มอบหมายให้วัดผลพิจารณาเลือกวันเวลาในการดำเนินการ
          ๕.๒ เรื่องที่เกี่ยวกับกลุ่มบริหารทั่วไป
                ๕.๒.๑ ครูเวรขอให้บันทึกการอยู่เวรด้วย
                ๕.๒.๒ ขอให้ครูที่ปรึกษาโทรศัพท์เชิญผู้ปกครองจิตอาสาให้มาร่วมกิจกรรมให้มากๆ ด้วย
                ๕.๒.๓ ขอความกรุณาครูที่ปรึกษาให้ช่วยดูแลนักเรียนเรื่องระเบียบการแต่งกาย โดยเฉพาะ
ทรงผมขอให้ถูกระเบียบด้วย
                ๕.๒.๔ นางสาวขวัญจิรา  ตาแก้ว  ขยายผลการรับส่งหนังสือ E-office ของ สพฐ. โดยเข้าไปที่
    WWW.portal.obec.go.th/wps/portal 

    เลือก Login 

    กรอก ID เลขบัตรประจำตัวประชาชน ๑๓ หลัก (ของครูแต่ละคน)  
    รหัสผ่าน ชื่อภาษาอังกฤษ ๓ ตัวแรก นามสกุล ๓ ตัวแรก และวันเกิด เดือนเกิด 
    เลือกรูปแบบหนังสือที่ต้องการรับส่ง
    ตั้งแต่วันที่ ๘ มกราคม ๒๕๕๗ จะขอสแกนลายเซ็นของคณะครูทุกคนเพื่อใช้ในการ
รับส่งหนังสือ E-office

          ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ นักเรียนที่ได้รับการยกเว้นไม่ต้องจ่ายเงินระดมทุนสร้างโรงอาหารนั้น ได้ให้สิทธิตามที่
ครูที่ปรึกษาขอยกเว้นมา จำนวน ๒๑๐ คน ประกาศรายชื่อนักเรียนแล้วที่หน้าห้องการเงินและนำขึ้นเว็บไซต์โรงเรียนแล้ว

                ๕.๓.๒ การจ่ายเงินเรียนฟรี ๑๕ ปี อย่างมีคุณภาพ ในวันที่ ๒๑ มกราคม ๒๕๕๗ จะให้ครู
ที่ปรึกษารับเงินไปแจกให้นักเรียน ระดับมัธยมศึกษาตอนต้นคนละ ๒๑๐ บาท มัธยมศึกษาตอนปลายคนละ ๒๓๐ บาท  ดังนั้น จึงขอให้ครูที่ปรึกษาแจ้งจำนวนนักเรียนที่มีตัวตนจริงกับงานการเงินเพื่อที่จะได้จัดเตรียมเงินไว้ให้


                ๕.๓.๓ เงินปัจจัยพื้นฐาน จะจ่ายให้กับนักเรียนรายเดิมที่เคยได้คนละ ๑,๕๐๐ บาท งานการเงินจะแจ้งรายชื่อให้ครูที่ปรึกษาตรวจเช็คอีกครั้งหนึ่งเพื่อความถูกต้อง
ระเบียบวาระที่ ๖ เรื่องอื่น ๆ
ผอ. สมชาย  อังสุโชติเมธี


จากการที่งานปกครองตรวจทรงผมและตัดผมนักเรียนชายเพื่อให้ไปแก้ไขให้ถูกต้องนั้น ทำให้นักเรียนชายต้องการทราบว่าทรงผมรองทรงสูงนั้นเป็นอย่างไร ซึ่งผู้อำนวยการฯ และงานปกครองได้ชี้แจงให้นักเรียนทราบแล้วนั้น  ผู้อำนวยการฯ จึงคัดเลือกนักเรียนที่มีทรงผมถูกต้องตามระเบียบมาถ่ายภาพไว้และนำมาเสนอต่อ
บุคลากรเพื่อทำความเข้าใจและแจ้งให้นักเรียนถือปฏิบัติไปในแนวทางเดียวกัน 


 โรงเรียนคลองลานวิทยาให้ความอนุเคราะห์บัตรงานเลี้ยงกิจกรรมวันครู ณ สพม.๔๑ จำนวน 
๑ โต๊ะ บุคลากรท่านใดมีความประสงค์จะร่วมงานเลี้ยงฯ ติดต่อขอรับบัตรได้ที่รองฯ กวีวัฒน์  เงินขาว

   คำขวัญวันครู พ.ศ. ๒๕๕๗ “เทิดพระเกียรติทั่วหล้า กตัญญูบูชา แม่และครูแห่งแผ่นดิน”
นายไพทูลย์  เถาตะมะ


ได้จัดทำระบบการเข้าใช้อินเตอร์เน็ตในโรงเรียนโดยมีวิธีการเข้าใช้ ดังนี้
Username คือเลขตำแหน่ง  รหัสผ่าน คือเลขบัตรประจำตัวประชาชน ๑๓ หลัก หากเล่นต้องการ
เล่น Wifi  ผ่านโทรศัพท์มือถือ Username ให้ใส่เลขตำแหน่งและตามด้วยเลขตำแหน่งตัวแรกอีด ๑ ตัว    
นายสมชาย  กัลยาณธรรม


   เดือนกุมภาพันธ์ ๒๕๕๗ จะเลือกประธานนักเรียน สำหรับวันเวลาจะแจ้งให้ทราบภายหลัง และขอให้คณะครูใช้สิทธิในการเลือกประธานนักเรียนด้วย 

 


         ปิดประชุมเวลา ๑๗.๓๐  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

